b'\n_START_ARTICLE_\nMoritz Bleibtreu\n_START_SECTION_\nLivshistorie\n_START_PARAGRAPH_\nBleibtreu voksede op som s\xc3\xb8n af \xc3\xb8strigske for\xc3\xa6ldre i Hamburg. Allerede som barn stod han foran kameraet, og han blev is\xc3\xa6r kendt i en tysk b\xc3\xb8rne tv-serie som hans mor, Monica Bleibtreu, og hendes dav\xc3\xa6rende mand, Rainer Boldt, havde skrevet, Neues aus Uhlenbusch med Hans-Peter Korff. Den blev efterfulgt af yderligere en rolle i en anden af Rainer Boldts tyske tv-serier, Ich Hatte Einen Traum, igen med Hans-Peter Korff. Hans tredje rolle var i 1986 ved siden af sin mor i den tyske mini-serie Mit meinen hei\xc3\x9fen Tr\xc3\xa4nen. Moritz Bleibtreu forlod efter ellevte klasse skolen. Han tog til Paris, hvor han arbejdede i et halvt \xc3\xa5r som au pair. Bagefter gik turen til New York, hvor han tog undervisning i skuespil. Bleibtreu fortsatte sin karriere med 21 \xc3\xa5r p\xc3\xa5 Schauspielhaus i Hamburg. Dette blev suppleret af roller i mindre tyske tv-serier. I 1993 medvirkede han med en mindre rolle i Schulz & Schulz 5._NEWLINE_Han blev kendt gennem en r\xc3\xa6kke tyske tv-film, men is\xc3\xa6r for sine roller i de tyske film Lola, Knockin\xe2\x80\x99 on Heaven\xe2\x80\x99s Door og Eksperimentet. Sammen med filmselskabet Fatih Akin, medvirkede han i de tyske film Im Juli, Solino og Soul Kitchen._NEWLINE_Selv i b\xc3\xb8rnefilm har Moritz Bleibtreu medvirket, herunder i \xc3\xa5r 2004 i den danske film Fakiren fra Bilbao._NEWLINE_Bleibtreu n\xc3\xa6vnte i \xc3\xa5r 2007, at han i 1998 havde besluttet "ikke at medvirke i tv-produktioner mere, fordi biografen er mere aktiverende for tilskuerne, mens tv er mere passificerende"._NEWLINE_I november 2008 blev Bleibtreu far til en dreng._NEWLINE_Siden begyndelsen af 2010 har man kunne se en figur af Bleibtreu p\xc3\xa5 Madame Tussauds i Berlin.'